b'\n_START_ARTICLE_\nAntulis Donaldas komiksuose\n_START_PARAGRAPH_\nAntulis Donaldas\xc2\xa0\xe2\x80\x93 animacinis veik\xc4\x97jas, kur\xc4\xaf suk\xc5\xabr\xc4\x97 Volto Disn\xc4\x97jaus kompanija. \xc5\xa0iuo metu pasaulyje kas m\xc4\x97nes\xc4\xaf i\xc5\xa1eina po keliasde\xc5\xa1imt Donaldo komiks\xc5\xb3 \xc5\xbeurnal\xc5\xb3, knyg\xc5\xb3 ir pie\xc5\xa1ini\xc5\xb3 serij\xc5\xb3.\n_START_SECTION_\nDonaldo veik\xc4\x97jo istorija\n_START_PARAGRAPH_\nPagal Disn\xc4\x97jaus komiks\xc5\xb3 autori\xc5\xb3 Don Ros\xc4\x85, Donaldas gim\xc4\x97 apie 1920\xc2\xa0m., ta\xc4\x8diau tai n\xc4\x97ra oficial\xc5\xabs jo gimimo metai. Pagal Karl\xc4\x85 Barks\xc4\x85 Donaldo t\xc4\x97vai buvo Hortenzija Makdak ir Antinas Kvakmoras (angl. Quackmore Duck). Donaldo sesuo yra Antyt\xc4\x97 Dela, ta\xc4\x8diau nei ji, nei jos t\xc4\x97vai nepasirod\xc4\x97 komiksuose ar animaciniuose filmuose, nebent specialiuosiuose numeriuose, pvz., \xe2\x80\x9eThe Life and Times of Scrooge McDuck\xe2\x80\x9c komiksuose. Pagal Ros\xc4\x85, Donaldas ir Dela yra dvyniai.'